《法曲献仙音•九日扬州寓舍得饯大幼日秋试捷音作此却寄》
清代·彭孙遹

黄入宫槐，香分月桂，仙宴鹿鸣初举。江上峰青，曲中人远，传遍湘灵佳句。

锦笺遥，芳信速，早到竹西路。

登高处。

忆当日、篝灯深语。西窗下、樽酒论文几度。綵笔掣青霜，不加点、赋成鹦鹉。

共说钱郎，好添修、龙楼凤宇。问少年同学，若个才情如许。

作者简介：彭孙遹（yù）（1631—1700）清初官员、词人，与王士祯齐名，时号“彭王”。字骏孙，号羡门，又号金粟山人，浙江海盐武原镇人。彭孙贻从弟，顺治十六年进士。康熙十八年举博学鸿词科第一，授编修。历吏部侍郎兼翰林掌院学士，为《明史》总裁。诗工整和谐，以五、七言律为长，近于唐代的刘长卿。词工小令，多香艳之作，有“吹气如兰彭十郎”之称。著有《南往集》、《延露词》。